ธีรยุทธ บุญมี - วิกิพีเดีย

# ธีรยุทธ บุญมี

### จากวิกิพีเดีย สารานุกรมเสรี

บทความนี้ได้รับแจ้งว่า การใช้ภาษา การแปลภาษา การทับศัพท์ หรือการสะกดคำ สามารถปรับปรุงให้ดีขึ้นได้ ซึ่งอาจรวมถึงรูปแบบการเขียนที่อาจไม่ใช่สารานุกรม
คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นแก้ไขภาษาให้สละสลวย และแก้ตัวสะกดให้ถูกต้อง
ดูรายละเอียดเพิ่มเติมได้ที่ คู่มือ และ นโยบายวิกิพีเดีย

สารานุกรมประเทศไทย
...
อ. ธีรยุทธ บุญมี

ธีรยุทธ บุญมี (เกิด 10 มกราคม พ.ศ. 2493) เป็นนักวิชาการ นักวิจารณ์การเมือง และนักเขียนรางวัลศรีบูรพา อดีตเลขาธิการ ศูนย์กลางนิสิตนักศึกษาแห่งประเทศไทย ผู้นำนักศึกษาในเหตุการณ์ 14 ตุลา ปัจจุบันเป็นอาจารย์ประจำ คณะสังคมวิทยาและมานุษยวิทยา มหาวิทยาลัยธรรมศาสตร์

## [แก้] ชีวประวัติโดยย่อ

ธีรยุทธ บุญมี เกิดในครอบครับที่ยากจน เขารับศึกษาระดับมัธยมที่ โรงเรียนสวนกุหลาบวิทยาลัย มีนิสัยรักการอ่านมาแต่เด็ก หัวดี และเรียนเก่ง มีความสนใจด้านวิทยาศาสตร์เป็นพิเศษ ด้วยความสนใจเขาได้เขียนนิยายวิทยาศาสตร์ ส่งนิตยสารอย่างวิทยาสารและชัยพฤกษ์ตอนอยู่ ม.ศ. 4-5 เขารู้จักกับนักวิทยาศาสตร์ที่มีชื่อเสียง เช่น ศ.ดร. ระวี ภาวิไล ซึ่งเป็นรุ่นพี่โรงเรียนสวนกุหลาบวิทยาลัย และ ศ.ดร. สิปปนนท์ เกตุทัต และได้มีโอกาสสนทนากับนักวิทยาศาสตร์ทั้งสอง ส่วนด้านงานเขียนเขาก็สนิทสนมคลุกคลีกับ สุจิิตต์ วงษ์เทศ และ เสถียร จันทิมาธร ซึ่งเป็นนักเขียนแถวสยามรัฐ

คุณประสาร มฤคพิทักษ์ ซึ่งเคยเรียนโรงเรียนเดียวกัน พูดถึงความทรงจำในวัยเด็กที่มีต่อธีรยุทธไว้ว่า "ปี 2507 ขณะที่ผมยังเรียนชั้น ม. 3 โรงเรียนสวนกุหลาบวิทยาลัย ไม่ไกลจากโรงเรียนมีห้องสมุดบริติช เคาน์ซิล ซึ่งมีแต่ภาษาอังกฤษทั้งนั้นนาน ๆ ผมจะเฉี่ยวเข้าไปทีเพื่อรับความเย็นของห้องแอร์หลังจากเล่นบอลพลาสติกจนเหงื่อโชก ไปทีไร เห็นคุณธีรยุทธยืนค้นอ่านอยู่ที่นั่นทุกที ทั้งทีเขาเพิ่งเรียน ม.ศ. 1 ผมชำเลืองดูหนังสือที่เขาหยิบยืมอ่าน เป็นหนังสือ เคมี ฟิสิกส์ และ คณิตศาสตร์สำหรับเด็ก ม.ศ.ปลาย แสดงให้เห็นว่า ปัญญาของเขาเกินชั้นเรียนมาตั้งแต่เล็กแล้ว"

### [แก้] ชีวิตนักศึกษา

ธีรยุทธ บุญมี สมัครสอบเข้าเรียนคณะวิศวกรรมศาสตร์ในระดับมหาวิทยาลัย ปัญหาความยากจนของทางบ้าน เขาจึงเลือกที่เป็นวิศวกรแทนที่จะไปทางสายวิทยาศาตร์ที่ชอบเนื่องจากเขาสอบติดคณะวิศวกรรมศาสตร์ จุฬาลงกรณ์มหาวิทยาลัย ได้เป็นที่หนึ่งของประเทศในสายวิทยาศาสตร์ ด้วยคะแนน 91.90 เปอร์เซนต์ในปี พ.ศ. 2511 เขาไม่สามารถสมัครสอบทุนคิงส์ไปเรียนต่อต่างประเทศเช่นเดียวกับผู้สอบได้อันดับหนึ่งคนอื่นๆ ด้วยเหตุผลว่าอายุเกิน แต่เนื่องจากวิชาทางวิศวกรรมศาสตร์เป็นวิทยาศาสตร์ประยุกต์ ทำให้เขาหันเหความสนใจไปด้านกิจกรรมตอนเป็นนิสิต จากกิจกรรมเชิงวิชาการ ขยับมาเป็นกิจกรรมด้านสังคม

ธีรยุทธ บุญมี เข้าเป็นสมาชิกศูนย์กลางนิสิตนักศึกษาแห่งประเทศไทย (ศนท.) ซึ่งเป็นความร่วมมือระหว่างนิสิตนักศึกษาจากสถาบันอุดมศึกษาต่างๆ และได้เป็นเลขาธิการเมื่อปี พ.ศ. 2515 ช่วงนั้น ศนท. มีบทบาททางการเมืองในการรณรงค์เรียกร้องต่างๆ เช่นการรณรงค์ให้ชื้อสินค้าไทยและไม่ซื้อสินค้าจากประเทศญี่ปุ่น เรื่องการล่าสัตว์ป่าของกลุ่มนายทหารและตำรวจในทุ่งใหญ่นเรศวร เป็นต้น

### [แก้] เหตุการณ์ 14 ตุลา

ธีรยุทธ บุญมี เป็นหนึ่งในสมาชิกก่อตั้งกลุ่มเรียกร้องรัฐธรรมนูญจำนวน 100 คน มีวัตถุประสงค์เพื่อขอ[รัฐธรรมนูญ]]คืนจากรัฐบาลเผด็จการซึ่งนำโดยจอมพลถนอม กิตติขจร เมื่อ 9 ตุลาคม พ.ศ. 2516 ซึ่งเป็นวันเสาร์ สมาชิกกลุ่มจำนวน 25 คน ได้ไปถือโปสเตอร์ แจกใบปลิว หนังสือ และบัตรลงประชามติที่ตลาดนัดสนามหลวง ในวันนั้นเขาเป็นหนึ่งใน 11 คนที่ถูกตำรวจสันติบาลจับกุม ตรวจค้นบ้านและยึดเอกสารใบปลิว การจับกุมดังกล่าวนำไปสู่เหตุการณ์เมื่อวันที่ 14 ตุลาคม พ.ศ. 2516

### [แก้] หลังเหตุการณ์ 14 ตุลา และชีวิตการทำงาน

เมื่อปี พ.ศ. 2519 ได้เดินทางไปใช้ชีวิตในป่าแถบจังหวัดน่าน และเดินทางไปตามสถานที่ต่างๆ ในฐานะเลขานุการประสานงานผู้รักชาติ รักประชาธิปไตย เป็นเวลาถึงสี่ปีครึ่ง ก่อนจะออกเดินทางไปศึกษาต่อต่างประเทศในระดับปริญญาโทและเอกที่ มหาวิทยาลัยไนเมเกน ประเทศเนเธอร์แลนด์ สาขาสังคมมานุษยวิทยา แต่เรียนไม่จบดังที่มักจะเข้าใจกัน ดังนั้นวุฒิการศึกษาปัจจุบันจึงเป็นวุฒิการศึกษาวิศวกรรมศาสตร์บัณฑิตที่ได้มาตั้งแต่ตอนศึกษาที่จุฬาลงกรณ์มหาวิทยาลัย

รับรางวัลศรีบูรพาร่วมกับ เสกสรรค์ ประเสริฐกุล เมื่อ พ.ศ. 2546

หลังจากเรียนจบ ก็สมัครทำงานเป็นวิศวกรของบริษัทเอกชนอยู่ระยะหนึ่ง เคยทำงานเป็นนักวิจัยสถาบันสังคมของกรุงเฮก ประเทศเนเธอร์แลนด์ และทำงานวิจัยให้กับ มหาวิทยาลัยบีเลเฟลท์ สหพันธสาธารณรัฐเยอรมนี เมื่อกลับเมืองไทยในปี พ.ศ. 2528 จึงเริ่มบทบาททางการเมือง ในฐานะนักคิด นักวิชาการ นักปรัชญา โดยทำการวิจารณ์การเมือง และสำรวจประชามติ เคยเป็นรองผู้อำนวยการฝ่ายวิชาการ สถาบันไทยคดีศึกษา

ปัจจุบัน ธีรยุทธ บุญมี เป็นอาจารย์ประจำ คณะสังคมวิทยาและมานุษยวิทยา มหาวิทยาลัยธรรมศาสตร์ ยอมรับตัวเองว่าเป็นนักคิดมากกว่านักเขียน จึงเน้นการทำงานด้านวิชาการ โดยพยายามเขียนหนังสือ ตำรา และบทความทางวิชาการ พร้อมกับการวิพากษ์วิจารณ์การทำงานของรัฐบาลทุกสมัย

## [แก้] งานทางวิชาการ

ธีรยุทธ บุญมี มีผลงานเขียนและปาฐกถาวิจารณ์การเมืองจำนวนมาก เขาได้รับรางวัลศรีบูรพา ในปี พ.ศ. 2549 ร่วมกับเสกสรรค์ ประเสริฐกุล ตัวอย่างงานเขียนและบทวิเคราะห์ในช่วงเวลาไม่นานมานี้ เช่น สังคม วัฒนธรรมหลังการเลือกตั้ง ก.พ.2548 การเปลี่ยนแปลงสังคม วัฒนธรรม การเมือง ครั้งที่ 2 ของไทย, อนาคตการเมืองไทยและนโยบายของรัฐบาลทักษิณ 2 และ รัฐธรรมนูญแบบภูมิปัญญาไทย ซึ่งสนับสนุนการทำรัฐประหาร 19 กันยายน พ.ศ. 2549

ในช่วงหลังรัฐประหาร 19 กันยายน ปัญญาชนหลายฝ่ายวิจารณ์ธีรยุทธว่าเขาอาศัยสถานภาพนักวิชาการไปสนับสนุนการรัฐประหารจนเกินขอบเขตที่เหมาะสม ข้อเสนอของธีรยุทธเรื่อง โครงสร้างการเมืองแบบไทย และ รัฐธรรมนูญแบบภูมิปัญญาไทย ถูกวิจารณ์ว่าเป็นข้อเสนอที่มุ่งฟื้นฟูการเมืองแบบอำมาตยาธิปไตยผ่านบทบาทของศาลและชนชั้นนำกลุ่มอื่นๆ ไม่ต่างกับแนวคิด "ประชาธิปไตยแบบไทยๆ" ที่เผด็จการทหารในช่วง 2519-2531 ใช้ในการอธิบายการเมืองไทย

## [แก้] อ้างอิง

- ข้อมูลบางชีวประวัติบางส่วนนำมาจาก http://www.geocities.com/siamintellect/intellects/teerayuth/biography.htm
- ข้อมูลส่วนอื่นๆ นำมาจาก "เรื่องดีๆ ของคนดีๆ" โดย ประสาร มฤคพิทักษ์
- "เด็กไทยมีความสามารถมากกว่าระบบ" ธีรยุทธ บุญมี
- คนเดือนตุลา 2516
- นักเขียนรางวัลศรีบูรพา ธีรยุทธ บุญมี - เสกสรรค์ ประเสริฐกุล
- ดูคำวิจารณ์แนวความคิดของธีรยุทธ บุญมี โดยศิโรตม์ คล้ามไพบูลย์ ใน http://www.politic.tjanews.org/index.php?option=com_content&task=view&id=256&Itemid=31 และวารสารฟ้าเดียวกัน ฉบับรัฐประหาร ๑๙ กันยายน http://www.sameskybooks.org/infoshow.php?id=32

ดึงข้อมูลจาก "http://th.wikipedia.org../../../%E0%B8%98/%E0%B8%B5/%E0%B8%A3/%E0%B8%98%E0%B8%B5%E0%B8%A3%E0%B8%A2%E0%B8%B8%E0%B8%97%E0%B8%98_%E0%B8%9A%E0%B8%B8%E0%B8%8D%E0%B8%A1%E0%B8%B5.html".

หมวดหมู่: ตรวจภาษา | บุคคลที่เกิดในปี พ.ศ. 2493 | นักวิชาการชาวไทย | นักเขียนไทย | บุคคลจากจุฬาลงกรณ์มหาวิทยาลัย | อาจารย์มหาวิทยาลัย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English